Tisztelt Hozzátartozók!

**Az Országos Tisztifőorvos 25710-1/2021/EÜIG számú határozata alapján minden szociális intézményben feloldották a látogatási és kijárási tilalmat.**

**A védettségi igazolvánnyal rendelkezők szabadon elhagyhatják az intézményt. Akik ennek a feltételnek nem felelnek meg , azoknak a lakóknak is  biztosítjuk az intézmény elhagyásának lehetőségét. Esetükben a távolmaradás amennyiben meghaladja a 72 óra időtartamot, a lakó visszatérése egy SARS-CoV-2 antigén gyorsteszt negatív eredményének bemutatásával történhet.**

**A látogatás védettségi igazolvánnyal rendelkező, továbbá védettségi igazolvánnyal rendelkező által felügyelt 18 év alatti személy részére lehetséges.**

**A védettségi igazolvány a személyigazolvány felmutatásával együtt érvényes. Látogatási idő: 9-11 és 13-17 óra között, csak a főbejáratnál történő bejelentkezés után.**

**Aki nem rendelkezik védettségi  igazolvánnyal, az továbbra is a megszokott módon- a plexi falnál – tud a hozzátartozójával találkozni.**

**A fenti változások miatt a skype beszélgetés lehetőségét és a csütörtöki csomagleadást megszüntetjük, mivel a csomagot  a lakó a látogatás alkalmával átveheti.**

**Kérésünk lenne továbbá, hogy az otthon nyugalma és biztonsága érdekében a látogató személyek száma ne legyen több 2 főnél és a maszkot továbbra is mindenki viselje. Jó idő esetén szeretnénk, ha a látogatás az udvaron és a teraszon történne.**

**A több ágyas szobák esetén egyszerre 2 főnél több látogató ne tartózkodjon a szobában.**

**Eddigi megértésüket és türelmüket köszönjük szépen!**

**Tisztelettel:**

Ocskó Györgyné intézményvezető

Lórévi Szerb Ortodox Egyházközség

Fidelio Idősek Otthona